Държавен вестник, бр. 60, 2003 г., стр. 6

С Т Р .  6
Д Ъ Р Ж А В Е Н   В Е С Т Н И К
Б Р О Й  60
министъра на финансите длъжностни лица, а
наказателните постановления се издават от
министъра на финансите или от оправомощени
от него длъжностни лица.”
§ 18. Член 19 се изменя така:
“Чл. 19. (1) Който извърши или допусне из-
вършване на нарушение по чл. 7, чл. 8 и чл. 10,
ал. 2 се наказва с глоба в размер от 200 до 1000 лв.,
ако деянието не съставлява престъпление.
(2) За нарушение по чл. 7, чл. 8 и чл. 10, ал. 1
на юридическите лица и едноличните търговци
се налага имуществена санкция в размер от 2000
до 10 000 лв.
(3) Юридическо лице или едноличен търго-
вец, извършващ дейност като финансова къща,
без да е получил разрешение (лицензия) от БНБ,
се наказва с имуществена санкция в размер от
10 000 до 50 000 лв.
(4) Лице, лицензирано по чл. 3, ал. 6, което
извърши нарушение на този закон или на норма-
тивен акт по неговото прилагане, се наказва с
имуществена санкция в размер от 5000 до 25 000 лв.
(5) Търговска банка, която наруши разпоред-
бите на този закон и на нормативните актове по
неговото прилагане при извършване на сделки
и действия с чуждестранна валута или с благо-
родни метали, се наказва с имуществена санк-
ция в размер от 5000 до 25 000 лв.
(6) Длъжностно лице от търговска банка,
което наруши или допусне да се нарушат изис-
кванията на този закон и на нормативните ак-
тове по неговото прилагане, се наказва с глоба
в размер от 500 до 2500 лв., ако деянието не
съставлява престъпление.
(7) В случай на повторно нарушение винов-
ното лице се наказва с глоба, съответно иму-
ществена санкция в размер, както следва:
1. по ал. 1—от 500 до 2500 лв.;
2. по ал. 2—от 4000 до 20 000 лв.;
3. по ал. 3—от 15 000 до 75 000 лв.;
4. по ал. 4—от 10 000 до 50 000 лв.;
5. по ал. 5—от 10 000 до 50 000 лв.;
6. по ал. 6—от 1000 до 5000 лв.
(8) Актовете за установяване на нарушени-
ята по ал. 1—7 се съставят от оправомощени
от управителя на БНБ длъжностни лица, а на-
казателните постановления се издават от уп-
равителя на БНБ или от оправомощени от него
длъжностни лица.”
§ 19. Създават се чл. 20 и 21:
“Чл. 20. Предметът на нарушението се отне-
ма в полза на държавата, включително когато
нарушителят не може да бъде установен.
Чл. 21. Съставянето на актовете, издаване-
то, обжалването и изпълнението на наказа-
телните постановления се извършват по реда
на Закона за административните нарушения
и наказания.”
§ 20. В § 1 от допълнителната разпоредба се
правят следните изменения и допълнения:
1. В т. 2:
а) в буква “а” думите “или с разрешено вре-
менно пребиваване в страната за срок над 6
месеца” се заличават;
б) буква “г” се изменя така:
“г) българските дипломатически, консулски,
търговски и други представителства, членове-
те на тези представителства, техният персонал
и обслужващите ги български граждани, които
пребивават в чужбина по поръчение на българ-
ската държава, дългосрочно командированите
в чужбина военнослужещи на кадрова военна
служба и граждански лица от Министерството
на отбраната в мисии, щабове и органи на меж-
дународни организации, както и членовете на
техните семейства;”
в) създават се букви “д” и “е”:
“д) българските граждани, пребиваващи в
чужбина с цел обучение, независимо от срока
на пребиваване;
е) българските граждани, пребиваващи в
чужбина с цел медицинско лечение, независи-
мо от срока на пребиваване.”
2. В т. 3 накрая се добавя “и членовете на тех-
ните семейства, както и пребиваващите в Репуб-
лика България с цел обучение или медицинско
лечение, независимо от срока на пребиваване.”
3. Създава се т. 3а:
“3а. “постоянно пребиваване” е пребиваване в
Република България с право на неопределен срок.
Физическите лица по т. 2 и 3 установяват нали-
чие или липса на постоянно пребиваване в стра-
ната по смисъла на този закон чрез декларация.”
4. В т. 5 думите “както и издадените в чуж-
дестранна валута технически чекове” се за-
личават.
5. В т. 6 накрая се поставя запетая и се доба-
вя “който е отпуснат от продавача/купувача на
стоката или от изпълнителя/получателя на ус-
лугата по конкретната сделка”.
6. В т. 7 след думите “търговски кредит” се
поставя точка и се създава изречение второ: “В
понятието “финансов кредит” се включват и
финансовият лизинг, встъпването в дълг и прех-
върлянето на вземания по финансов кредит.”
7. Точка 8 се изменя така:
“8. “пряка инвестиция в чужбина” е:
а) придобиване в търговско дружество—чуж-
дестранно лице, на права на съдружник с неог-
раничена отговорност или на дялово участие,
което дава право на над 10 на сто от броя на
гласовете в общото събрание;
б) създаване на търговско дружество в чуж-
бина;
в) предоставяне на заем с цел пряка ин-
вестиция по букви “а” и “б” или свързана със
споразумение за участие в разпределяне на
печалба;
г) допълнителна инвестиция към инвести-
цията по буква “а” или “б”;
д) придобиване на недвижим имот.”
8. Точки 9 и 10 се отменят.